b'\n_START_ARTICLE_\nAvantasia\n_START_SECTION_\nMetalo operos (1999\xe2\x80\x932002)\n_START_PARAGRAPH_\n1999\xc2\xa0m. pavasar\xc4\xaf koncertinio turo \xe2\x80\x9eTheater of Salvation\xe2\x80\x9c su grupe Edguy metu, Tobias Sammet \xc4\x97m\xc4\x97 ra\xc5\xa1ytis id\xc4\x97jas apie metalo oper\xc4\x85, temin\xc4\xaf album\xc4\x85 su daugybe kviestini\xc5\xb3 muzikant\xc5\xb3. Pasibaigus turui, \xc4\x97m\xc4\x97si \xc4\xafgyvendinti savo id\xc4\x97j\xc4\x85, \xc4\xafkalbindamas prisid\xc4\x97ti gerai \xc5\xbeinomus metalo scenos atlik\xc4\x97jus\xc2\xa0\xe2\x80\x93 buvus\xc4\xaf Helloween dainink\xc4\x85 Michael Kiske, Andre Matos, Kai Hansen ir Rob Rock (buvus\xc4\xaf grupi\xc5\xb3 Axel Rudi Pell, Angelica ir Impellitteri nar\xc4\xaf). Projektas buvo \xc4\xafra\xc5\xa1ytas keturi\xc5\xb3 pagrindini\xc5\xb3 nari\xc5\xb3\xc2\xa0\xe2\x80\x93 Sammet grojo klavi\xc5\xa1iniais ir aran\xc5\xbeavo instrumentavim\xc4\x85, Henjo Richter grojo gitara, Markus Grosskopf grojo bosine gitara, o Alex Holzwarth grojo b\xc5\xabgnais. 2001\xc2\xa0m. buvo i\xc5\xa1leistas singlas tuo pa\xc4\x8diu pavadinimu kaip ir projektas, o kiek v\xc4\x97liau ir studijinis albumas The Metal Opera. Projektas u\xc5\xbebaigtas 2002\xc2\xa0m. rugs\xc4\x97j\xc4\xaf i\xc5\xa1leidus antr\xc4\x85 album\xc4\x85 The Metal Opera Part II.\n_START_SECTION_\nBaidykl\xc4\x97 (2006\xe2\x80\x932008)\n_START_PARAGRAPH_\n2006\xc2\xa0m. pabaigoje Sammet patvirtino gandus apie ketvirt\xc4\x85 Avantasia album\xc4\x85, planuojam\xc4\x85 i\xc5\xa1leisti 2008\xc2\xa0m. 2007\xc2\xa0m. kovo 24 d. buvo paskelbtas ir jo pavadinimas\xc2\xa0\xe2\x80\x93 \xe2\x80\x9eThe Scarecrow\xe2\x80\x9c. Tai nauja istorija apie baidykl\xc4\x99 ie\xc5\xa1kan\xc4\x8dia draug\xc5\xb3 kompanijos. Istorija nesusijusi su ankstesniu Avantasia darbu. Studijinis albumas buvo i\xc5\xa1leistas 2008\xc2\xa0m. sausio 25 d., prie \xc4\xafra\xc5\xa1\xc5\xb3 prisid\xc4\x97jo nema\xc5\xbeai kviestini\xc5\xb3 atlik\xc4\x97j\xc5\xb3\xc2\xa0\xe2\x80\x93 gitaristai Rudolf Schneker ir Sascha Paeth, b\xc5\xabgninkas Eric Singer ir vokalistai Bob Catley, J\xc3\xb8rn Lande, Michael Kiske, Alice Cooper, Roy Khan, Amanda Somerville ir Oliver Hartman.\n_START_SECTION_\nPikta simfonija ir Babilono angelas (2009\xe2\x80\x932010)\n_START_PARAGRAPH_\n2009\xc2\xa0m. ruden\xc4\xaf Sammet paskelb\xc4\x97 apie du naujus albumus, kurie bus i\xc5\xa1leisti 2010\xc2\xa0m. kovo 3 d.\xc2\xa0\xe2\x80\x93 The Wicked Symphony ir Angel of Babylon. Album\xc5\xb3 istorija t\xc4\x99sia prad\xc4\x97t\xc4\x85 albume The Scarecrow tem\xc4\x85 ir visi trys albumai neretai vadinimi \xe2\x80\x9eThe Wicked Trilogy\xe2\x80\x9c. \xc5\xa0iuose albumuose kaip kviestiniai atlik\xc4\x97jai sudalyvavo: b\xc5\xabgnininkai Eric Singer, Alex Holzwarth ir Felix Bohnke, klavi\xc5\xa1ininkai Jens Johansson i\xc5\xa1 Stratovarius bei vokalistai Michael Kiske, Bob Catley, J\xc3\xb8rn Lande, Tim "Ripper" Owens, Klaus Meine, Russell Allen, Andre Matos ir Jon Olivia.'